Vasili Poyarkov

Vasili Danilovitc Poyarkov ( rossiavon Василий Данилович Поярков ) tir rossiaf vestasik, kobliyis ba megrupena evla is awalkeyes radimi 1668.

Bak pereaksat ke 1643, Poyarkov is brinuga dem mon 130 ayik va Yakutsk mallapiyir. Va Lena bost az Aldan kuksa azu Utcur azu Gonam moolapiyid aze va Zeya kuksa bak santoleaksat artlapiyid, az va Amur bost. Iskeyenon va artexo ke Amur bost, Poyarkov moe Oxotsk Bira azon totayar aze va reca ke Ulya bost artlapiyir. Moi fentugal ke 1645, va Maya kuksa vaticlapiyir aze totason va konaka kuksa ke Lena bostxo bak 1646 ko Yakutsk tere dimlapiyir, arti lewe bardafu ansu.

Poyarkov va tciamafa giva icde tuwava is sanelia ke datafa coyunta ke Sumefa Roneka al kayestayar. Neke va lo inaf dositik al drasuyur ise va osafa kuncara isu ankutuca al tcizayar. Va granaf myotaf bidiaks dere vanstayar. Voxen dositaf kazakik va in temotayad, kagason va inafa udutuca tove int is patectolik. Winkokilik ke Yakutsk ta malyera ko Moskva va in di stakseyer. Kaikion, va beta giva icde in mea dadit.
|}

Poyarkov (Vasili)
Poyarkov (Vasili)
Poyarkov (Vasili)